Tekselis

Tekselis () – savivaldybė ir sala Šiaurės Olandijos provincijoje, Olandijoje. Ši sala yra didžiausia pagal plotą ir žmonių skaičių Vakarų Fryzų salyne Vatų jūroje bei vakariausia šio salyno sala.

Pavadinimas Texel yra fryziškas, bet dėl istorinių fonetinių pokyčių olandų kalboje, kur visus -x- garsus pakeitė -s- garsai, pavadinimas olandiškai dažnai tariamas Tessel.

 Geografija 
Saloje yra septyni kaimai: De Koksdorpas, De Koogas, De Valis, Den Hoornas, Oosterendas ir Oudešildas; ir maži miesteliai: Bargenas, De Nesas, Dijkmanshuizenas, Dryhuizenas, Harkebuurtas ir kiti.

Salai priklauso negyvenama Noorderhaakso sekluma. Tekselio sala, kuri gavo miesto teises 1415 m., buva sukurta iš dviejų salų: dabartinės šiaurinės Tekselio dalies ir Eierlando šiaurės vakaruose. Septynioliktame amžiuje jas polderavo. Šiandien Tekselis yra didžiausia natūrali užtvara, skirianti Šiaurės ir Vatų jūras.

Tekselio kopų kraštovaizdis yra unikalus arealas laukiniams gyvūnams. Sala žinoma dėl savo faunos, ypač žiemą, kai plėšrieji paukščiai ir žąsys stato lizdus. Trečdalis Tekselio yra saugomi gamtos draustiniai.

 Transportas 
Žmonės saloje dažniausiai keliauja dviračiais, autobusais arba automobiliais. Tekselis turi tankų dviračių takų tinklą. Atvykti į salą galima keltu iš Den Helderio arba lėktuvu iš Tekselio tarptautinio oro uosto.

 Istorija 
Anstyvųjų viduramžių laikais ir anksčiau Tekselis ir Vyringenas galėjo būti daug didesni ir susitikti vienas su kitu priešinguose Marsdypo krantuose.

Svarbiausi mūšiai, kuriuose dalyvavo Tekselis:
 Scheveningen mūšis 1653 m. – Per Pirmąjį anglų-olandų karą.
 Tekselio mūšis 1673 m. – Per Trečiąjį anglų-olandų karą.
 Kamperdauno mūšis 1797 m. – Per Napoleono karus.
 Tekselio kova 1914 m. – Per Pirmąjį pasaulinį karą.
 Gruzinų sukilimas Tekselyje 1945 m. – Per Antrąjį pasaulinį karą.

Tekselis gerai žinomas kariuomenės istorijoje, kaip vienintelė vieta, kur karinis jūrų laivynas buvo įveiktas raitosios kariuomenės. 1795 m. gruodį okupuojant Olandiją, Prancūzijos sausumos armija sužinojo, kad stiprus olandų karinis jūrų laivynas įšalo į ledą aplink Tekselio salą, taigi vadas Louis Joseph Lahure ir 128 vyrai nujojo ten ir pareikalavo pasiduoti. Ginklai nebuvo panaudoti.

Per Amerikos revoliuciją, Tekselis buvo naudojamas kaip prieglobsčio uostas laivui Bonhomme Richard.

1940 m. rugpjūčio 31-osios naktį šiaurės vakarų Tekselio jūros dalis tapo dviejų britų eskadrinių minininkų nuskendimo vieta.

 Turizmas 
Turizmas yra svarbi Tekselio ekonomikos dalis. Apie 70% salos veiklos yra susijusi su turizmu. Populiariausios laisvalaikio praleidimo formos yra važinėjimas dviračiais, vaikščiojimas, plaukiojimas ir jodinėjimas. Kadangi Tekselis yra Šiaurės Olandijoje, dauguma gyventojų gali kalbėti angliškai, tačiau didžioji dalis kelionių literatūros bei restoranų meniu parašyti tik olandiškai ir vokiškai.

 Vietinė valdžia 
Tekselio savivaldybės taryboje yra 15 vietų, kurios išdalintos atitinkamai (2010 balandis):
 PvdA – 3 vietos
 Texel 2010 – 3 vietos
 VVD (liberalai) – 2 vietos
 CDA (krikščionys demokratai) – 2 vietos
 Texels Belang – 2 vietos
 D66 (demokratai) – 2 vietos
 GreenLeft (žalieji) – 1 vieta

 Klimatas 

 Galerija 

 Taip pat skaitykite 
 Tekseliai – avių veislė iš Tekselio.

 Šaltiniai 

Kategorija:Nyderlandų salos